Coach imwissi minħabba d-daqqiet ta' ħarta li jagħti lil judoka tiegħu Il-korp governattiv tal-Judo wissa formalment lill-coach li ta daqqiet ta' ħarta atleta femminili f'wiċċha darbtejn biex jippreparaha għal ġlieda Olimpika. Il-judoka Ġermaniża Martyna Trajdos wara ddefendiet lill-coach Claudiu Pusa mill-kritika, u qalet li kienet fuq talba tagħha li huwa kien għamel hekk. Dan ma ssodisfax lill-Federazzjoni Internazzjonali tal-Judo, li ħarġet it-twissija ġurnata wara li l-inċident ħasad lit-telespettaturi Olimpiċi. L-IJF qalet li ħarġet "twissija uffiċjali serja" għall-coach tat-team tal-Ġermanja għall- "imġieba ħażina li kien wera." Il-Judo "huwa sport edukattiv u bħala tali ma jistax jittollera imġieba bħal din," qal il-korp governattiv. Trajdos, li tilfet il-ġlieda, aktar tard kitbet fuq Instagram li: "Jidher li dan ma kienx iebes biżżejjed" b'referenza għad-daqqiet li qalgħet.